साधु : ओह्! (मुस्कांदा ऐ) जीवन दा अर्थ तेरी नजरें च सिर्फ भोगवाद ऐ, बच्चा सिर्फ भोगवाद गै जीवन दा यथार्थ नेईं ऐ ते नां गै जीवन इत्थें आइयै खत्म होई जन्दा ऐ। ए ते अध्यात्म दी शुरुआत ऐ। जिसलै भोगवाद दी अत्त होई जा आदमी अपनी अन्तरात्मा च झांकन लगदा ऐ। उसी लगदा ऐ जिसी ओ जीवन दा यथार्थ मिथै करदा हा ओ ते जीवन दी इक पड़ांs मातर हा। मूल रूप च आदमी चैन दी तपाश च भटकदा ऐ। कुसै गी भोगवाद च ते कुसै गी अध्यात्म च, कुसै गी संदोख इच कुसै गी बेचैनी च इस भटकन दा हल्ल सुझदा ऐ।